બુટલેગરો બેફામ બની ચુક્યા છે ગુજરાતમાં દારૂ ઘુસાડવા જાત જાતના પેંતરા અજમાવી રહ્યા છે. ત્યારે મળતી વિગતો અનુસાર સોમવારના રોજ શામળાજી પીએસઆઈ એમ.પી.ચૌહાણ અને સ્ટાફ રતનપુર ચેકપોસ્ટ નજીક અણસોલ ગામની સીમમાં વાહન ચેકીંગ કરી રહ્યા હતા. ચેકીંગ દરમિયાન રાજસ્થાન તરફથી ટ્રક કન્ટેનર નં-આર.જે.૧૮.જી.બી.૨૨૪૧ ગુજરાતમાં પ્રવેશી ગયું હતું. અણસોલ ગામની સીમમાં પોલીસને જોઈ ટ્રક કન્ટેનર ચાલક કન્ટેનર મુકી ફરાર થઈ ગયો હતો. પોલીસે કન્ટેનરમાં તપાસ કરતાં તેમાંથી વગર પાસ પરમીટનો ભારતીય બનાવટની વિદેશી દારૂની ૧૦૨૧ પેટીઓ જેમાં ૧૨,૨૫૨ બોટલો મળી આવી હતી. પોલીસે વિદેશી દારૂ કે જેની કિંમત ૪૪,૧૩,૬૦૦ અને ટ્રક કન્ટેનર ૧૦,૦૦,૦૦૦ મળી કુલ ૫૪,૧૩,૬૦૦નો મુદ્દામાલ કબ્જે લીધો હતો. જ્યારે કન્ટેનર છોડીને ફરાર થઈ ગયેલ ચાલકને શોધવા પોલીસે ચક્રો ગતિમાન કરી કાયદેસરની કાર્યવાહી હાથ ધરી છે.